Hybristofili

Hybristofili (av gresk hybridzein som betyr «å forbryte seg mot noen» (jfr hybris), og filia som betyr «kjærlighet»)Sexual Deviance: Theory, Assessment, and Treatment også kjent som Bonnie & Clyde-syndromet,https://www.ctvnews.ca/canada/bonnie-and-clyde-syndrome-why-some-women-are-attracted-to-men-like-paul-bernardo-1.1898895 er en parafili som går ut på å være seksuelt tiltrukket av personer som har begått alvorlige forbrytelser. 

Sheila Isenberg som skrev Women Who Love Men Who Kill, intervjuet tretti kvinner som hadde forhold til drapsmenn. Hun fant at to hovedgrupper oppsøker mordere.
 De som forelsker seg i «vanlige mordere» i den tro at de ser drapsmannens sanne ansikt og gode egenskaper.
 De som søker forhold med beryktede, mye omtalte mordere for selv å få en plass i rampelyset.https://edition.cnn.com/2015/07/08/entertainment/serial-killer-lovers-the-seventies/index.html

Kjente eksempler på personer hybristofile tiltrekkes av, er Ted Bundy, Eric Harris og Dylan Klebold, Charles Manson og Anders Behring Breivik. Breivik får mer enn 800 brev i året, de fleste fra kvinner.https://morgenbladet.no/samfunn/2014/min_venn_anders_behring_breivik En svensk kvinne skriver til ham hver uke, og ønsker seg ikke et liv uten ham. Hun har aldri møtt Breivik, men ble kjent med ham gjennom et nettspill i 2007. Han brøt kontakten to år senere, trolig for å planlegge 22. juli-terroren, men under rettssaken fikk hun kontakt med ham igjen. Josef Fritzl og Charles Manson har egne fanklubber.

Parteringsmorderen Peter Madsen giftet seg i 2019 med Jenny Curpen som først kontaktet ham i fengselet vedrørende sitt prosjekt om kvinner som etter hennes mening fordømmes av feminismen i samfunnet for å ønske kontakt med den livstidsdømte Madsen.https://www.nettavisen.no/nyheter/russisk-kvinne--jeg-er-gift-med-peter-madsen/3423908847.html

 Referanser 

Kategori:Parafilier